Peringanan kuantitatif

Peringanan kuantitatif (; QE) merupakan sejenis dasar kewangan luar biasa yang digunakan oleh bank pusat untuk merangsang ekonomi negara apabila dasar kewangan biasa tidak berkesan. Bank pusat melaksanakan peringanan kuantitatif dengan membeli aset kewangan dari bank perdagangan dan lain-lain institusi swasta untuk menyuntikkan sejumlah wang yang ditetapkan terlebih dahulu ke dalam ekonomi. Ini berbeza dengan dasar kewangan biasa menjual beli bon kerajaan untuk mengekalkan kadar faedah pasaran pada nilai sasaran yang ditetapkan. Peringanan kuantitatif meningkatkan rizab lebihan bank, serta menaikkan harga aset kewangan yang dibeli yang mengurangkan hasilnya.

Dasar kewangan berkembang biasanya melibatkan bank pusat yang membeli bon kerajaan jangka singkat untuk mengurangkan kadar faedah pasaran jangka pendek. Bagaimanapun, apabila kadar faedah jangka singkat berada pada atau hampir dengan takat sifar, dasar kewangan biasa tidak boleh mengurangkan lagi kadar faedah. Oleh itu, peringanan kuantitatif boleh digunakan oleh lembaga kewangan untuk merangsang lagi ekonomi dengan membeli aset yang lebih lama tempoh kematangannya daripada hanya bon kerajaan jangka singkat, dan oleh itu mengurangkan lagi kadar faedah jangka panjang pada keluk hasil.

Peringanan kuantitatif boleh digunakan untuk membantu memastikan inflasi menepati sasaran. Antara risikonya termasuk dasar lebih berkesan daripada yang diharapkan dalam membasmi deflasi, hingga menyebabkan inflasi tinggi, ataupun tidak cukup berkesan jika bank-bank tidak meminjamkan rizab tambahan.

Rujukan

Lihat juga 
 Krisis kewangan global 2007–2012
 Operasi pasaran terbuka
 Penciptaan wang

Rujukan

Pautan luar

Credit Easing Policy Tools  Interactive chart of the assets on Federal Reserve's balance sheet.
Deflation: Making Sure "It" Doesn't Happen Here, 2002 speech by Ben Bernanke on deflation and the utility of quantitative easing
Bank of England – Quantitative Easing 
Bank of England – QE Explained Pamphlet 
Modern Money Mechanics Federal Reserve Document Explaining How Money Is Created
Quantitative easing explained (Financial Times Europe)
A Fed Governor Discusses Quantitative Easing Among Other Topics

Kewangan
Makroekonomi
Wang
Bank pusat
Dasar kewangan
Inflasi
Dasar ekonomi